Серу

Серу — өрмек тоқығанда астыңғы жіп пен үстіңгі жіпті жұптап тізу үшін пайдаланылатын жіңішке ағаш. Ол жіңішке ағаштан жұмырланып жасалады. Бас қазықтан шалып алынған өрмек жіптерін қазықтан бір метрдей қашықта екі-екіден жұптап (бір астыңғы, бір үстіңгі жіпті) серу ағашқа жіппен шалып бекітеді. Бұл жіптердің орнының ауысып кетпеуі үшін қажет. Өрмек әбден тоқылып болған соң серу жіпті шешіп алып, серу ағашқа орап қояды. Ол келесі өрмек үшін тағы айдаланылады.
Шаңырақ : Үй-тұрмыстық энциклопедиясы. Алматы : Қаз.Сов.энцикл.Бас ред., 1990  ISBN 5-89800-008-9

Дереккөздер

Санат:Тұрмыс